Vervroegde mosie teen Zuma nie onmoontlikDie Speaker van die Nasionale Vergadering, Baleka Mbete. Foto: Daily Maverick Lechesa Tsenoli, adjunkspeaker van die nasionale vergadering, het namens Baleka Mbete, speaker, gereageer op die versoek van Julius Malema, leier van die EFF, om die EFF se mosie van wantroue na 13 Februarie te vervoeg. “In ŉ brief aan Malema en die prokureurs van die EFF sê Mbete sy is tans besig om te konsulteer oor die versoek om die mosie te vervroeg en sal terugkom na Malema. Die reëls van die nasionale vergadering vervat konsultasie met relevante strukture, insluitend die hoofsweep van die meerderheidsparty en die leier van die regeringsbesigheid.” Dié mosie is oorspronklik vir 22 Februarie geskeduleer. “Die berigte dat die speaker die EFF se versoek om die mosie van wantroue te vervroeg verwerp het, is dus vals,” het Moloto Mothapo, woordvoerder van die parlement, gesê.